CELEX: 62011CN0493
Language: sk
Date: 2011-09-23 00:00:00
Title: Vec C-493/11 P: Odvolanie podané 23. septembra 2011 : United Technologies Corp. proti rozsudku Všeobecného súdu (ôsma komora) z  13. júla 2011 vo veci T-141/07, United Technologies Corp./Európska komisia

26.11.2011   
            
            
               SK
            
            
               Úradný vestník Európskej únie
            
            
               C 347/17
            
         Odvolanie podané 23. septembra 2011: United Technologies Corp. proti rozsudku Všeobecného súdu (ôsma komora) z 13. júla 2011 vo veci T-141/07, United Technologies Corp./Európska komisia
   (Vec C-493/11 P)
   2011/C 347/26
   Jazyk konania: angličtina
   
      Účastníci konania
   
   
      Odvolateľka: United Technologies Corp. (v zastúpení: A. Winckler, avocat, J. Temple Lang, solicitor, C. J. Cook, advocate, D. Gerard, avocat)
   
      Ďalší účastník konania: Európska komisia
   
      Návrhy odvolateľky
   
   Odvolateľka navrhuje, aby Súdny dvor
   
               —
            
            
               zrušil napadnutý rozsudok,
            
         
               —
            
            
               na základe dostupných dôkazov čiastočne zrušil napadnuté rozhodnutie a znížil sumu v ňom uložených pokút, alebo, pokiaľ to považuje za vhodné, zrušil napadnutý rozsudok a vrátil vec Všeobecnému súdu na opätovné preskúmanie relevantných skutočností,
            
         
               —
            
            
               zaviazal Komisiu na náhradu trov tohto konania, ako aj konania pred Všeobecným súdom.
            
         
      Odvolacie dôvody a hlavné tvrdenia
   
   Prvým odvolacím dôvodom odvolateľka namieta proti záveru, ku ktorému dospel Všeobecný súd, podľa ktorého Komisia UTC oprávnene pripísala zodpovednosť za postup GTO a dcérskych spoločností Otis. Tento odvolací dôvod je rozdelený na tri časti. Po prvé sa Všeobecný súd dopustil zjavne nesprávneho vecného posúdenia, keďže uplatnil neprávne právne kritériá pre vyvrátenie domnienky zodpovednosti vyplývajúcej zo 100 % účasti materskej spoločnosti na základnom imaní dcérskej spoločnosti. Po druhé nesprávny výklad Všeobecného súdu, pokiaľ ide o právne kritériá pre vyvrátenie domnienky zodpovednosti, porušuje Chartu základných práv Európskej Únie. Po tretie Všeobecný súd neposkytol dostatočné odôvodnenie vo vzťahu ku konkrétnym dôvodom vyvrátenia domnienky zodpovednosti, ktoré predložila UTC.
   V druhom žalobnom dôvode odvolateľka tvrdí, že Všeobecný súd neposkytol dostatočné odôvodnenie a dopustil sa nesprávneho právneho posúdenia tým, že nepreskúmal výhrady predložené UTC k porušeniu rovnosti zaobchádzania v porovnaní s MEC.